Jacques Deray

Jacques Deray (* 19. február 1929, Lyon, Francúzsko – † 9. august 2003, Boulogne-Billancourt, Francúzsko) bol francúzsky filmový režisér, scenárista a herec. Jeho obľúbencom bol herec Alain Delon ktorého režíroval v desiatich jeho filmoch.

Životopis 
Jacques Deray chodil na hodiny drámy na Cours René Simon.

Jacques Deray začínal ako asistent Marcela Camusa, Gillesa Grangiera, Luisa Buñuela a Julesa Dassina v päťdesiatych rokoch. V roku 1960 režíroval svoj prvý celovečerný film Le Gigolo, s návštevnosťou (vo francúzskych kinách) skoro jeden milión divákov. Jeho ďalšia produkcia Rififi à Tokyo (1961), bola úspešná, vďaka čomu sa dostal do povedomia filmových divákov. Jacques Deray dosiahol vrchol svojho umenia v roku 1968, keď natočil Bazén s Alainom Delonom a Romy Schneider. Je to medzinárodný úspech. Ide o prvý zo série celovečerných filmov vyrobených a v hlavnej úlohe s Alainom Delonom, ako napríklad Borsalino (1970), film ktorý sa stal legendárnym pre dvojicu Belmondo-Delon. Potom režíroval komédiu s Alainom Delonom a Paulom Meurisse Hlavne v pokoji! (1971), ktorá skončila neúspechom. V tomto období sa tiež zoznámil so scenáristami a autormi dialógov ako napr.: Jean-Claude Carrière alebo Michel Audiard, ktorí mali zdokonaliť jeho prácu. Po pôsobení v Spojených štátoch kvôli filmu Muž je mŕtvy (1972) sa vrátil do Francúzska, aby adaptoval spomienky slávneho komisára Rogera Borniche v Poviedka o policajtovi (1975), kde opäť zveril úlohu Delonovi. Často je považovaný za filmára, ktorý nemôže dať voľnú ruku svojmu talentu kvôli jarmu svojich producentov, ale film Motýľ na pleci (1978) s Linom Venturom sa stal výnimkou. Výsledok je presvedčivý a film je vzorom precíznosti v produkcii aj v réžii hercov. Strih príbehu je mimoriadne zručný, žiadna scéna nie je zbytočná, vždy plná zmyslu. Jacques Deray, výrazne ovplyvnený americkou kinematografiou, režíroval najmä žánrové filmy ako Netchaïev est de retour v hlavnej úlohe s Yvesom Montandom.

Pred prechodom na réžiu získal Jacques Deray niekoľko malých úloh v divadle a kine. V roku 1981 predsedal porote 34. ročníka filmového festivalu v Cannes.

Niekoľko mesiacov trpel rakovinou pankreasu na ktorú zomrel 9. augusta 2003, je pochovaný na cintoríne Garches.

Filmografia

Režisér 
 1969: Bazén (La Piscine) 
 1970: Borsalino (Borsalino) 
 1971: Hlavne v pokoji! (Doucement les basses) 
 1971: Un peu de soleil dans l'eau froide
 1972: Muž je mŕtvy (Un homme est mort) 
 1974: Borsalino a spol. (Borsalino and Co.) 
 1975: Poviedka o policajtovi (Flic Story) 
 1977: Gang (Le Gang) 
 1978: Motýľ na pleci (Un papillon sur l'épaule) 
 1980: Traja muži na zabitie (Trois Hommes à abattre) 
 1983: Osamelý bežec / Dobrodruh (Le Marginal) 
 1985: Zomiera sa len dvakrát (On ne meurt que deux fois) 
 1987: Samotár (Le Solitaire) 
 1987: Bolesť lásky (Maladie d'amour) 
 1991: Netchaïev est de retour
 1993: Zločin (Un crime) 
 1994: Plyšový medvedík (L'Ours en peluche)

Scenárista 
 1970: Borsalino (Borsalino) 
 1971: Hlavne v pokoji! (Doucement les basses) 
 1972: Muž je mŕtvy (Un homme est mort) 
 1974: Borsalino a spol. (Borsalino and Co.) 
 1975: Poviedka o policajtovi (Flic Story) 
 1980: Traja muži na zabitie (Trois Hommes à abattre) 
 1983: Osamelý bežec / Dobrodruh (Le Marginal) 
 1985: Zomiera sa len dvakrát (On ne meurt que deux fois) 
 1987: Samotár (Le Solitaire) 
 1991: Netchaïev est de retour
 1993: Zločin (Un crime) 
 1994: Plyšový medvedík (L'Ours en peluche)

Referencie

Externé odkazy 
 
 
 Jacques Deray v Ciné-Ressources – Fiches personnalités (po francúzsky)

Francúzski režiséri
Francúzski filmoví režiséri
Francúzski scenáristi
Francúzski filmoví scenáristi
Francúzske osobnosti
Francúzske osobnosti filmu
Osobnosti z Lyonu
Úmrtia na rakovinu